Document ID: 32001R0610

Komission asetus (EY) N:o 610/2001,
annettu 29 päivänä maaliskuuta 2001,
interventioelinten suorittamasta paddy- eli raakariisin haltuunotosta ja sovellettavien korjausmäärien sekä hinnankorotusten ja -alennusten vahvistamisesta annetun asetuksen (EY) N:o 708/98 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95(1), sellaisena kuin se on viimeksi muutettuna asetuksella (EY) N:o 1667/2000(2), ja erityisesti sen 8 artiklan b alakohdan,
sekä katsoo seuraavaa:
(1) Edellytykset interventioelinten suorittamalle paddy- eli raakariisin haltuunotolle vahvistetaan komission asetuksessa (EY) N:o 708/98(3), sellaisena kuin se on muutettuna asetuksella (EY) N:o 691/1999(4). Mainitun asetuksen 2 artiklassa vahvistetaan ne edellytykset, joiden täyttyessä riisi voidaan hyväksyä interventioon, ja 3 artiklassa vahvistetaan hinnankorotusten ja -alennusten soveltamisperusteet etenkin jalostustuotoksen osalta.
(2) Viimeisimpien markkinointivuosien kokemuksen mukaan interventioon tarjotun riisin jalostustuotokset ovat useimmiten suurempia kuin asetuksen (EY) N:o 708/98 liitteessä II olevassa B osassa säädetyt perustuotokset.
(3) Intervention perusteita on syytä tiukentaa, jotta voidaan tehostaa intervention käyttöä turvaverkkona ja kannustaa hyvälaatuisen riisin tuotantoa.
(4) Asetuksen (EY) N:o 708/98 liitteessä II olevassa B osassa vahvistettujen jalostustuotosten muuttaminen yhdessä nykyisten hinnankorotusten alennusten ja perustuotoksesta poikkeavien tuotosten sallitun poikkeaman pienentämisen kanssa vaikuttavat tehokkaimmilta keinoilta laaturiisin tuottamisen kannustamiseksi sekä interventio-organismien varastoiman riisin laadun varmistamiseksi samanaikaisesti.
(5) Viljan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 708/98 seuraavasti:
1) Asetuksen 2 artiklassa korvataan 2 kohdan toinen luetelmakohta seuraavasti:
"- jalostustuotos on korkeintaan 7 prosenttiyksikköä pienempi kuin liitteessä II olevassa B osassa luetellut perustuotokset".
2) Korvataan liite II tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä huhtikuuta 2001.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä maaliskuuta 2001.

Labels: 0
3
17